Santuario de l'Arseła El , ze un lógo de culto catołego che el se cata a l'Arseła, cuartiere setentrionałe de ła sità de Padova. Rento ze situà ła camara ndo' che ze morto Sant'Antonio da Padova el 13 junjo 1231. Siben che ła costrusion ła sia rełativamente resente, el lógo de culto el ga orizene antighe. Al dì de uncùo ła ceza, un santuario tirà su da i frati minori conventuałi, ła vanta el titoło parochiałe. Su l'area del santuario odierno ghe jera ne'l XIII un ospedałe dei viandanti, tenjù su da na comunità de clarise tirà su, secondo ła tradision, da San Francesco de Sisa ne'l 1220 dopo el só rientro ne ła Tera Santa. L'area a chel tenpo ła se estendéa inte na zona estraurbana, łongo ła strada che portava a Porta dei Mołini. Co el 13 junjo 1231 sant'Antonio - ospite dal conte Tiso a Canposanpiero - el s'a małà de morte, el ga domandà de esar riportà a Padova, ndo' che el gavéa caro de morire. Portà verso ła sità su un caro strasinà da bói, el se ga dovesto fermare a l'ospedałe de łe clarise: łà l'è stà portà inte na seła da i confradełi che i gavéa pensiero che se insenbrase un mucio de zente devota. Distirà partera, el ga risevùo l'estrema unsion. Dopo ver cantà l'ino , el ga pronunsià łe só ulteme parołe: e'l ze spirà a l'età de 36 ani. Ła salma del santo ła ze stà portà a ła Ceza de Santa Maria Mater Domini de Padova, ndo' che el vołeva esar sepolto. Ła camara ndo' che ze morto Sant'Antonio ła ga fato de l'Arseła un lógo de culto asé frecuentà, che se ga anca zontà cueło de ła beata Elena Enselmini, sòra clarisa morta el steso ano e sepolta inte ła cezeta del "spisio". Torno ła metà del Dozento el łibaro comun de Padova el ga rifato su łe struture de l'area. Se ga zontà un cenobio, e ła seła de Sant'Antonio ła ze stà incorporà ne ła nova ceza. 'Sto conpleso ze stà sasinà in diverse ocazion e in arcuante guere, daché el se catava darente łe mura de Padova. Defati łe clarise de l'Arseła łe se ga refugià arcuante volte in sità, ndo' che łe ga tirà su el cenobio e ła ceza de Santa Chiara e po, ne'l 1506, ła ceza de ła Beata Elena, ndo' che ze stà portà el corpo de ła Enselmini e s'a fondà un convento. Ła seła de Sant'Antonio ła se ga salvà da ła destrusion, e ła se stà trasformà int'un capiteło. Grasie a ła redità de Baldassarre Dondi dell'Orologio, scumisiando dal 1649, da de Sant'AntoninDe magnificis ornamentis regie civitatis PadueDell' Arcella di Padova. Notizie storiche raccolte e descritteAi Divoti di S. AntonioL'Arcella insigne Santuario di Santo Antonio inte el suburbio di PadovaCenni storici e documenti pubblicati inte el 7º Centenario della nascita del Santo 1195Il Santuario dell' Arcella a PadovaMiscellanea FrancescanaS. Antonio e la sua ArcellaIl Grande Patrono Santuario di S. Antonio d' ArcellaLa Cella del Transito di S.